Der var ikke tid til at begrave de døde.

Sådan husker Jørgen Philipsen hans tid som tysk soldat på slagmarken ved Verdun i 1916.

En preussisk lærer havde i en historietime ellers talt varmt om, hvor heldige de unge drenge var:

"I får lov til at deltage i Den Store Krig for Preussens magt og Tysklands storhed", sagde læreren ifølge Jacob Kronika, som også deltog i slaget.

Læs også : Verdenshistoriens største søslag fik ruderne til at klirre i Ringkøbing

Som man kunne se i seneste afsnit af 'Historien om Danmark', blev mange sønderjyder fanget i stormagternes konflikter, da Første verdenskrig brød ud. De talte dansk og var danske af sindelag, men hørte officielt under den tyske stat. Den dansk-tyske grænse gik før Første verdenskrigs ved Kolding, og de blev derfor indkaldt til tysk krigstjeneste.

En kvart million dræbte

Slaget ved Verdun anses ofte som det værste i hele krigen. Mere end en kvart million mennesker mistede livet. Mange dansksindede sønderjyder tjente i det nordslesvigske regiment 84, som blev næsten helt udraderet i slaget.

Hør Jacob Kronika og Jørgen Philipsen fortælle om optimismen op til Første verdenskrig og det levende helvede i skyttegravene i videoen ovenover.

Jacob Kronika (1897-1982) (© grænseforeningen)